stanford-oval/wikipedia huggingface dataset:
דיימון היל
פורמולה 1 > 1998

לאחר עונה אחת בארווז עבר היל לקבוצת ג'ורדן. לצידו נהג ראלף שומאכר, אחיו הצעיר של מיכאל שומאכר. בתחילת העונה הייתה המכונית לא אמינה ונחותה בביצועיה והקבוצה לא צברה נקודות כלל בחצי הראשון של העונה. בהמשך הוכנסו שיפורים במכונית ונהגי הקבוצה החלו להיאבק על נקודות. בגרנד פרי הבלגי זינק היל מהמקום השלישי. תחת גשם מתמיד ניצל היל מרוץ עתיר תאונות, כולל אחת התאונות הגדולות ביותר בזינוק, וניצח את המרוץ, שהיה גם הניצחון הראשון אי פעם של הקבוצה. בן קבוצתו, ראלף שומאכר, סיים שני לאחר שקיבל הוראה מהקבוצה שלא לנסות לעקוף את היל בשלבי הסיום. היל סיים שלושה מרוצים נוספים במקום הרביעי.
בסך הכל צבר 20 נקודות, כולם בששת המרוצים האחרונים של העונה, וסיים במקום השישי באליפות. קבוצת ג'ורדן סיימה את העונה במקום הרביעי באליפות היצרנים.
פורמולה 1 > 1999

בעונת 1999 נהג היל לצידו של היינץ-הראלד פרנצן, שהחליפו בקבוצת ויליאמס ב-1997. הייתה זו העונה הראשונה מאז 1993 שביצועיו של היל היו נחותים מאלו של חברו לקבוצה. לראשונה לא סיים אף מרוץ על הפודיום, כשתוצאת השיא שלו בעונה הייתה המקום הרביעי בסן מרינו. בנוסף, סיים שלושה מרוצים נוספים בתחום הנקודות (במרוצים בבריטניה, הונגריה ובלגיה) וסיים את העונה עם 7 נקודות בלבד ובמקום ה-12 באליפות הנהגים. כל זאת בזמן שחברו לקבוצה, פרנצן, ניצח בשני מרוצים, סיים ארבע פעמים נוספות על הפודיום, ואף היה בתמונת האליפות לקראת סיום העונה. את העונה סיים פרנצן במקום השלישי באליפות וקבוצה ג'ורדן סיימה במקום השלישי באליפות הקבוצות אחרי פרארי ומקלארן. הייתה זו תוצאת השיא של הקבוצה אי פעם.
לאור פתיחת העונה החלשה הודיע היל לאחר הגרנד פרי הקנדי על פרישה בסיום העונה. לאחר שפרש מהמרוץ הבא בצרפת שקל להודיע על פרישה מיידית מהסבב, אולם אדי ג'ורדן, הבעלים של הקבוצה, שכנע אותו להמשיך לנהוג לפחות במרוץ הביתי שלו, בגרנד פרי הבריטי. לאחר שסיים במקום החמישי במרוץ החליט היל להמשיך עד סיום העונה ובסיומה פרש מהסבב.
לאחר הפרישה

לאחר פרישתו המשיך היל להיות מעורב במרוצים. בין השנים 2006-2011 היה לנשיא מועדון נהגי המרוץ הבריטים (BRDC). החל משנת 2012 היל הוא חלק מצוות השידור של מרוצי הפורמולה 1 ברשת סקיי הבריטית. לאורך השנים כתב מאמרים רבים עבור המגזין F1 Racing, ובנוסף השתתף פעמים רבות בפסטיבל המהירות של גודווד.
חייו האישיים

היל נשוי לסוזן ג'ורג' (מ-1988) ולזוג לארבעה ילדים. בכורו, אוליבר, נולד עם תסמונת דאון והיל ורעייתו פעילים בארגונים התומכים בנפגעי המחלה.
בנו השני, ג'ושועה, הוא נהג מרוצים אשר התחרה במשך מספר שנים באליפויות פורמולה רנו ופרש בשנת 2013.
תוצאות במרוצי פורמולה 1

(מרוצים בכתב מודגש הם מרוצים מהם זינק מפול פוזישן) (מרוצים בכתב נטוי הם מרוצים בהם קבע את ההקפה המהירה ביותר)
| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | ברבהאם | דרום אפריקה | מקסיקו | ברזיל | ספרד DNQ | סן מרינו DNQ | מונקו DNQ | קנדה DNQ | צרפת DNQ | בריטניה 16 | גרמניה DNQ | הונגריה 11 | בלגיה | איטליה | פורטוגל | יפן | אוסטרליה |  | - | 0 |
| 1993 | ויליאמס | דרום אפריקה פרש | ברזיל 2 | בריטניה 2 | סן מרינו פרש | ספרד פרש | מונקו 2 | קנדה 3 | צרפת 2 | בריטניה פרש | גרמניה 15 | הונגריה 1 | בלגיה 1 | איטליה 1 | פורטוגל 3 | יפן 4 | אוסטרליה 3 |  | 3 | 69 |
| 1994 | ויליאמס | ברזיל 2 | יפן פרש | סן מרינו 6 | מונקו פרש | ספרד 1 | קנדה 2 | צרפת 2 | בריטניה 1 | גרמניה 8 | הונגריה 2 | בלגיה 1 | איטליה 1 | פורטוגל 1 | ספרד 2 | יפן 1 | אוסטרליה פרש |  | 2 | 91 |
| 1995 | ויליאמס | ברזיל פרש | ארגנטינה 1 | סן מרינו 1 | ספרד 4 | מונקו 2 | קנדה פרש | צרפת 2 | בריטניה פרש | גרמניה פרש | הונגריה 1 | בלגיה 2 | איטליה פרש | פורטוגל 3 | גרמניה פרש | יפן 3 | יפן פרש | אוסטרליה 1 | 2 | 69 |
| 1996 | ויליאמס | אוסטרליה 1 | ברזיל 1 | ארגנטינה 1 | גרמניה 4 | סן מרינו 1 | מונקו פרש | ספרד פרש | קנדה 1 | צרפת 1 | בריטניה פרש | גרמניה 1 | הונגריה 2 | בלגיה 5 | איטליה פרש | פורטוגל 2 | יפן 1 |  | 1 | 97 |
| 1997 | ארווז | אוסטרליה DNS | ברזיל 17 | ארגנטינה פרש | סן מרינו פרש | מונקו פרש | ספרד פרש | קנדה 9 | צרפת 12 | בריטניה 6 | גרמניה 8 | הונגריה 2 | בלגיה 13 | איטליה פרש | אוסטריה 7 | לוקסמבורג 8 | יפן 11 | ספרד פרש | 12 | 7 |
| 1998 | ג'ורדן | אוסטרליה 8 | ברזיל נפסל | ארגנטינה 8 | סן מרינו 10 | ספרד פרש | מונקו 8 | קנדה פרש | צרפת פרש | בריטניה פרש | אוסטריה 7 | גרמניה 4 | הונגריה 4 | בלגיה 1 | איטליה 6 | לוקסמבורג 9 | יפן 4 |  | 6 | 20 |
| 1999 | ג'ורדן | אוסטרליה פרש | ברזיל פרש | סן מרינו 4 | מונקו פרש | ספרד 7 | קנדה פרש | צרפת פרש | בריטניה 5 | אוסטריה 8 | גרמניה פרש | הונגריה 6 | בלגיה 6 | איטליה 10 | גרמניה פרש | מלזיה פרש | יפן פרש |  | 12 | 7 |
לקריאה נוספת

Damon Hill, Damon Hill: Through the eyes of Damon Hill ISBN 0-316-85392-5
David Tremayne, Damon Hill: World Champion ISBN 0-297-82262-4
Alan Henry, Damon Hill: From Zero to Hero ISBN 1-85260-517-0
הערות שוליים

↑  Final fling for Damon at Silverstone, אוטוספורט, 30 ביוני 1999
| --- | --- |
בקרת זהויות :  GND: 119385546  ISNI: 0000 0000 7860 0103  LCCN: n97009965  LNB: 000347466  MusicBrainz: f1e226a4-adb4-4694-a400-cedbec06104f  NKC: mzk2015869310  VIAF: 36192771   WorldCat (עם VIAF): 36192771 
מכוניותיו של היל בשנים 1993 ו-1994. בעקבות פרישת אלופי העולם נייג'ל מנסל בסיום עונת 1992 ואלן פרוסט בסוף 1993 היה היל לנהג הראשון בפורמולה 1 שנהג במכונית שמספרה '0' בשתי עונות (הנהג הנוסף היחיד שקיבל את המספר '0' היה ג'ודי שכטר).
דיימון היל נוהג במכונית קבוצת ויליאמס, מונטריאול, 1995
היל נוהג בארווז, הגרנד פרי ההונגרי, 1997.
דיימון היל בג'ורדן, הגרנד פרי הקנדי, 1999.
הקסדה בה השתמש דיימון היל. לקסדה עיצוב דומה לקסדה בה השתמש אביו: צבע כחול כהה עם שמונה פסים לבנים.
פאליאניציה

| --- | --- |

 
 מאכלים
 סוג:  לחם 
 מטבח:  המטבח האוקראיני 
 מוצא:  אוקראינה 
 מרכיבים עיקריים:  קמח חיטה 
 
פאליאניציה (באוקראינית: паляниця,‏ [pɐlʲɐˈnɪt͡sʲɐ]) הוא לחם אוקראיני מסורתי, העשוי ברובו מקמח חיטה, ונאפה מעל לאח פתוח. על פני הלחם יש חתך חצי עגול באזור השליש העליון של הכיכר. במהלך הפלישה הרוסית לאוקראינה בשנת 2022, שימשה המילה לזיהוי רוסים באוקראינה.
אטימולוגיה

שם הלחם מגיע מהמילה האוקראינית пали́ти - "לשרוף" או "לעשן". הסיבה לכך היא שבעת אפיית הלחם, הקרום המורם עלול להישרף. במאה ה-19 השתמשו הרוסים בשמות דומים הסבר אחר לשם מבוסס על ההנחה שמדובר על לחם מסורתי שיוצר על ידי שבט סלאבי מזרחי מימי הביניים המוקדמים שכונה Poliany.
השערה נוספת היא שמקור השם באה מיוונית בהתייחסות לעוגות עגולות שהוצעו לאלים.
מתכון

פאליאניציה מסורתית נאפית מבצק שמרים. ראשית, הכשות בושלה בסיר, ולאחר מכן שפכו אותה לתוך מקטרה, שאליה הוסיפו קמח חיטה מנופה. את הבצק לשו, כיסו והשאירו להתקרר. לבצק שהתקרר הוסיפו שמרים או מחמצת והכניסו לתנור לא מחומם למשך הלילה. בבוקר לשו שוב את הבצק שתפח יחד עם קמח חיטה והוסיפו מים חמימים ומלח. לאחר מכן המשיכו ללוש את הבצק בלילה עד שהוא הפסיק להידבק לידיו של האופה. הבצק חולק לחתיכות, אשר רודדו על השולחן, והלחם שהתקבל הוכנס לתנור על מגש עץ, עליו פוזר קמח או הונח עלה כרוב מאודה. לבסוף, בוצע חתך בלחם כדי לאפשר לו התפחה נוספת בעת האפייה.
סמליות

בנצרות, מסמל לחם הפאליאניציה, כמו לחם בכלל, אושר, והוא יכול גם לייצג רווחה, חיבה, הכנסת אורחים, ביטחון ואת גוף האלוהים. פאליאניציה יכול להתפרש גם כסמל של השמש.
על פי האמונה הרווחת, אין לאכול חתיכת פאליאניציה אחרי אדם אחר, שכן פעולה זו עלולה לקחת מהם את האושר שלהם. אמונות נוספות נוגעות לחוסר המזל שעלול לנבוע מהשארת חתיכה שלא נאכלה, כמו כן אכילת לחם מאחורי גבו של אדם אחר "תאכל" את כוחו.
שימוש כמילת שיבולת

המילה פאליאניציה משמשת כמבחן שיבולת חשוב בשפה האוקראינית, כדי לזהות אנשים שהשפה האוקראינית זרה להם מבחינה פונטית.
דוברי רוסית מחליפים בדרך כלל את הצליל האוקראיני и‏ (y) ב-і‏ (i), ואת האוקראינית я‏ (ya) ב-а‏ (a), ובכך נשמעים יותר כמו palianitsa‏ ([pɐlʲɪˈnʲit͡sə]). טעות נפוצה נוספת נובעת מכך שהפונמה המיוצגת על ידי האות ц‏ (ts) ברוסית היא אחרת באוקראינית.
במהלך הפלישה הרוסית לאוקראינה ב-2022, הפכה המילה פאליאניציה לאחת מהמילים בהם השתמשו כדי לזהות חיילים או מרגלים רוסיים.
הערות שוליים

↑  Етимологічний словник української мови. Том 4: Н–П. 2003.
1 2  Киевская старина (1899). 1899.
↑  "πελανός", Henry George Liddell, Robert Scott, A Greek-English Lexicon at www.perseus.tufts.edu. Retrieved 2022-03-30.
↑  Ethnographic Review No 1-2 (ברוסית). Moscow: Ethnographic Department of the Imperial Society of Naturalists, Anthropologists and Ethnographers. 1899.
1 2  Коцур, В.П.; Потапенко, О.І.; Куйбіда, B.В. (2015). Енциклопедичний словник символів культури України (באוקראינית). ISBN 9789662464481.
↑  "Shibboleth". BLOG|ON|LINGUISTICS (באנגלית). 2013-10-09. נבדק ב-2022-03-01.
↑  "Скажи паляниця: чому саме це слово вибрали для ідентифікації російських військових". Апостроф (באוקראינית). נבדק ב-2022-03-01.
↑  "Не вимовив "паляниця": на Рівненщині затримали росіянина з "вибухівкою"". Українська правда (באוקראינית). נבדק ב-2022-04-13.
צור דבוש

| --- | --- |
אין תמונה חופשית
 לידה:  6 באפריל 1966 (בן 58) אשקלון
 מדינה:  ישראל
 פעילות בולטת:  יו"ר ובעל השליטה קליל תעשיות
 עיסוק:  יזם, תעשיין ויועץ עסקי
 
צור (צורי) דבוש (נולד ב-6 באפריל 1966) הוא יזם עסקי וחברתי, יו"ר הדירקטוריון ובעל השליטה בחברת קליל תעשיות והיו"ר של החברה לתועלת הציבור אנו - עושים שינוי.
ביוגרפיה

נולד באשקלון לפנינה, חדרנית בבית הבראה לעובדי ההסתדרות, ומשה בכור דבוש, פקיד אכלוס לנזקקי דיור בחברת עמיגור. שמיני בן זקונים למשפחה בת 10 נפשות, אחותו אביבה נפטרה בגיל 47. בתום לימודיו בבית הספר א.ד גורדון באשקלון, עבר ללמוד בירושלים, בה התגורר בפנימיית כרמית בעין כרם ולמד בתיכון סליגסברג-ברנדייס בירושלים, במגמת עיצוב אופנה בן ראשון ויחיד.[דרוש מקור]
שירת בחיל התותחנים ולאחר מכן התנדב להיות חלק ממקימי יחידת מגלן,[דרוש מקור] תחילה כלוחם ולאחר מכן כמדריך. עיצב את הסמל הראשון של היחידה, שהיווה את הבסיס לסמלה הנוכחי.[דרוש מקור] בתום שירותו הסדיר הוחתם לשירות קבע על מנת להקים את מערכי ההדרכה והאימון הממוחשבים והסימולטורים של היחידה, בעקבותיה נבחר לחייל מצטיין חטיבתי.[דרוש מקור]
לאחר השירות הצבאי ניסה להתקבל ללימודי עיצוב אופנה בשנקר, אך נדחה, למד עיצוב תעשייתי באקדמיה לעיצוב בצלאל, אך הודח מהלימודים לאחר שנתיים בשל "חוסר כישרון עיצובי". אז החל את דרכו העסקית.
בוגר מסלול הנחיית הורים במכון אדלר.
פעילות עסקית

בשנת 1992 (בגיל 26) הקים את החברה הראשונה שלו, היפרלוג, שעסקה בפיתוח מערכי הדרכה ממוחשבים.
בשנת 1994 על בסיס חברת היפרלוג, הוקמה חברת גיאו-אינטראקטיב שעסקה בפיתוח כותרי מולטימדיה ביחד עם שרון כרמל, נפתלי שני ואלי רייפמן, על בסיס אחד הפטנטים שלה שעסק בהעברת אנימציה אודיו ווידאו באינטרנט בהמשך גיאו-אינטראקטיב שינתה שמה לאמבלייז. החברה הונפקה באוקטובר 1996 לפי שווי של 160 מיליון דולר. ונסחרה בבורסה של לונדון (BLZ.L)
בשנת אלפיים גייסה 400 מיליון דולר לפי שווי של 4 מיליארד דולר, בשיאה הגיעה החברה לשווי שוק של כ-8 מיליארד דולר. עד שנת 1999 שימש בחברה כדירקטור וכמנהל בכיר, בין היתר כראש צוות עיצוב לומדות ופיתוח תוכן, כראש צוות עיצוב ממשקי משתמש וכמנכ"ל חברה הבת EduNet שעסקה בפיתוח ניסיוני של לומדות מקוונות, בשיתוף עם הוצאת הספרים האמריקאית McGraw Hill.
ב-1999 עם שינוי הכיוון של חברת אימבלייז מפתוח תוכן להתמקדות רק בטכנולוגיה עזב את הניהול השותף של החברה והמשיך לשמש כדירקטור בדירקטוריון חברת אמבלייז עד שנת 2003.
בשנת 1999 הקים את חברת דבוש השקעות, אותה הוא מנהל. החברה עוסקת בהשקעות, השבחה ובשירותי ניהול בתחומי התעשייה, ההיי-טק והמגזר השלישי.
בשנת 2000 מכר את רוב החזקותיו באמבלייז תמורת כ-40 מיליון דולר.
בשנת 2001 רכש את השליטה בחברת קליל תעשיות לפי שווי של 140 מיליון ש"ח למרות היות החברה תעשייתית בקשיים. בשנים הראשונות מצבה הכלכלי של קליל החמיר עד לשיא של הפסד שנתי של כ-20 מיליון בשנת 2004, אז יישם תוכנית התייעלות בליווי של קובי לוי שכללה סגירת פעילויות, החלפת מנכ"ל, גיוס הון, מכירת נכסים ותוכנית שיווקית של מתן אחריות על המוצר המוגמר המותקן על ידי מתקינים עצמאיים. פעולות אלו גרמו לעצירת ההפסדים ב-2005. מאז החברה הפכה לרווחית ומציגה רווח שנתי נקי של כ-50 מיליון ש"ח בשנה.
דבוש משלב בפעילות קליל מגוון פרויקטים למען הקהילה והסביבה, כמו פרויקטים עם תנועת הצופים, תמיכה בבית ספר אורט מרום בעכו בהקמת מגמת מבנאות אלומיניום, והקמת פארק ״אגם הפרפרים״, פארק אקולוגי טבעי פתוח לשימור והתרבות מגוון הפרפרים השוהים באזור כרמיאל,
החל ממרץ 2001 מכהן כיו"ר הדירקטוריון של חברת קליל.
דבוש משמש כמשקיע אנג׳ל ויועץ עסקי לחברות סטארטאפ. בשנת 2018 השקיע בחברת הסטארטאפ מאסיבית 3D שהונפקה בבורסה בתל אביב בשנת 2021 לפי שווי של כ-500 מיליון ש״ח
פעילות ציבורית

היה מיוזמי החל"צ השדרה, שקמה בשנת 2012 בעקבות המחאה החברתית של שנת 2011.
בשנת 2013 היה שותף להקמת החל"צ "אנו - עושים שינוי" - פרי איחודה של "השדרה" עם החל"צ אג'נדה ועם תנועת עורו, ומאז הוא משמש כיו"ר "אנו".
החל מ-2011 דבוש מתנדב ותורם בארגון "אור למשפחות" העוסקת בתמיכה, חיזוק ועזרה למשפחות שכולות.
בשנת 2018 קיבלה קליל תעשיות בהובלתו את אות העסק הקשוב ומאז הוא פעיל בארגון קפיטליזם קשוב ישראל.
החל משנת 2020 מתנדב בחממת I4Vally החממה הראשונה והיחידה בישראל ליזמיות וליזמים לתעשייה 4.0.
בפברואר 2023 כתב מאמר דעה אודות המשבר אודות הרפורמה המשפטית, שפורסם בעיתון גלובס.
החל מאוגוסט 2023 מכהן בצוות ההיגוי של המרכזים לצדק חברתי.
הערות שוליים

↑  דודי גולדמן, עסק משפחתי, באתר ynet, 24 באפריל 2001
↑  אחד המוצרים וידאו קריאייטור מוצר משלים לסדרה הפופולרית "פאוור ריינג'רס" לחברת סבן אנטרטיינמנט (Saban Entertainment). של חיים סבן.
↑  זומביט - פרק 469, נבדק ב-2022-10-13
↑  מאת עמי גינזבורג, ‏גיאו אינטראקטיב תגייס 48 מ' ד' בהנפקת מניות שנייה בלונדון, באתר גלובס, 11 במאי 1998
↑  גיא רולניק, גיאו הופכת מדע בדיוני למציאות, באתר TheMarker‏, 12 בספטמבר 2000
↑  אלי שמעוני, קליל: נסיכת אלומיניום שנוסקת על גלי הבנייה והסינים בעורפה, באתר כלכליסט, 5 בינואר 2017
↑  שי שלו והדס מנור, ‏ייסורי צורי דבוש הצעיר בענף מוצרי הבנייה, באתר גלובס, 3 במאי 2004
↑  אלי שמעוני, יואב חרל"פ ושותפים מזרימים לקליל כ-11 מיליון שקל, באתר ynet, 7 בפברואר 2005
↑  סיון איזסקו, קליל: גידול של 17.5% בהכנסות 2006 לכ-244 מיליון ש', באתר ביזפורטל, 19 במרץ 2007
↑  סוכות עם קליל והצופים, באתר www.klil.co.il
↑  על ההצלחה של מרכז חינוך טכנולוגי – אורט מרום עכו, באתר www.akkonet.co.il
↑   פארק הפרפרים הראשון בישראל בדרך לפתיחה, באתר וואלה, 8 ביוני 2021
↑   יוסף חרש, תלת ממד בתל אביב: מאסיבית גייסה 170 מיליון שקל לפי שווי של חצי מיליארד שקל, באתר TheMarker‏, 24 בפברואר 2021
↑  עירית גונדרס אורן, סיכום ביקור של אור, חברת קליל, באתר Facebook, ‏אוקטובר 2021
↑  סרטון זכיה-כנס ייעוד בעסקים 2018, ‏7 ביולי 2018
↑  Silvia Golan, i4Valley, The entrepreneurship incubator marked its first year founding, Diplomacy, ‏27 June 2021
↑  צורי דבוש, ‏רפורמה משפטית, טובה ככל שתהיה, לא שווה קרע בעם, צורי דבוש, באתר גלובס, 8 בפברואר 2023
קוטאב (מאפה)

| --- | --- |

 
 מאכלים
 סוג:  פאי, מזון 
 מוצא:  אזרבייג'ן 
 מרכיבים עיקריים:  בשר בקר 
 
קוּטַאבּ (באזרית: Qutab גם Gutap; בשפת הטאטים: Gitob) הוא מאכל אזרביג'ני וטאטי העשוי מבצק מגולגל דק שמתבשל לזמן קצר על מחבת פסים קמורה המכונה סאג'.
הרכב

כשמזג האוויר מתחמם, גדל מספר המנות העשויות מצמחי בר. קוטאב שייך למטבח הטאטי והאזרבייג'ני ולעוד מטבחים. הוא היה פופולרי כאמור גם במטבחים אחרים של דרום קווקז. קוטאב נוצר על ידי יצירת בצק נוקשה מקמח, מים, ביצים ומלח. את הבצק מרדדים לשכבה דקה בצורה עגולה ואת האמצע של כל עיגול ממלאים במלית לפני שמקפלים לבסוף לצורת חצי סהר. את הקציצות המתקבלות קולים משני הצדדים ומגישים בליווי יציקת חמאה מעל. קוטאב מוגש בדרך כלל גם עם יוגורט, כוסברה ירוקה, שומר ואוג.
וריאציות

ישנן וריאציות רבות של קוטאב: בדרך כלל, דלעת וירקות משמשים כמילויים. יש גם:
Shamakhy qutab
Yashyl qutab
Qarın qutabi
Quzu qutabi (כבש),
Deve qutabi ספציפיים לעיר דז'וראט.
הם וריאציות אזוריות של קוטאב באזרבייג'ן .
לקריאה נוספת

צ'יבורקי
גזלמה
חלוז'
כוטאב
הערות שוליים

↑  Karizaki, Vahid Mohammadpour (2019), "The Natural Beverages of the Tat Iranian Cuisine", Natural Beverages, Elsevier: 107–123, נבדק ב-2023-10-13
↑  "Qutab (Fotosessiya) » BAKU-ART.az". az.baku-art.com. נבדק ב-2018-12-09.
↑  Azerbaijani Cuisine - Flour-based Dishes
מותו של אלן כורדי

| --- | --- |

כורדי בן ה-3 שוכב על שפת הים ללא רוח חיים
 לידה:  2012 כובאני, סוריה
 פטירה:  2 בספטמבר 2015  (בגיל 3 בערך) הים התיכון
 מדינה:  סוריה 
 
אלן כורדי (בכורדית: Alan Kurdî, נולד בשם אלן שנו; 2012 – 2 בספטמבר 2015) היה ילד סורי בן שלוש עם רקע אתני כורדי, שתמונתו עלתה לכותרות העולמיות לאחר שטבע ב-2 בספטמבר 2015 בים התיכון יחד עם אמו ואחיו ואביו (שהשיט את הסירה). אלן ומשפחתו היו טורקים שניסו להגיע לאירופה על רקע משבר הפליטים האירופי. צילומי גופתו צולמו על ידי העיתונאי הטורקי נילופר דמיר והפכו במהירות לוויראליות, מה שגרם לתגובות בינלאומיות. מכיוון שלפי הדיווחים משפחת כורדי ניסתה להגיע לקנדה, מותו ומשבר הפליטים הרחב יותר הפכו לנושא בבחירות הפדרליות בקנדה בשנת 2015.
בשנת 2016, קיים העיתונאי הישראלי איתי אנגל ראיון עם אביו, עבדולה כורדי במסגרת פרק של התוכנית "עובדה". בשנת 2018 אמיתית'אל מחמוד פרסמה שירה "Boy in the sand" המוקדשת לכורדי.
התמונה נבחרה לאחת מ-100 התמונות המשפיעות ביותר לשנת 2015, על פי מגזין "טיים".
ראו גם

מלחמת האזרחים בסוריה
הערות שוליים

↑  TIME Picks the Top 100 Photos of 2015, באתר טיים, תמונה מספר 90, ‏7 בדצמבר 2015 (באנגלית)
| --- | --- |
בקרת זהויות :  NLI: 987007402161205171  PLWABN: 9810630285505606  BIBSYS: 1630366669652  LCCN: n2017005929  VIAF: 1437148705739837080007   WorldCat (עם VIAF): 1437148705739837080007 
ערך זה הוא קצרמרבנושא סוריה. אתם מוזמנים לתרום לוויקיפדיה ו.
הפארקים הלאומיים של קנדה

מפת הפארקים הלאומיים בפרובינציות ובטריטוריות של קנדה
הפארקים הלאומיים של קנדה (באנגלית: Canada's National Parks) הם פארקים לאומיים, אתרים, שמורות טבע, פארקים עירוניים לאומיים ואזורי טבע בבעלות ממשלת קנדה, המוגנים מכוח חוק הפארקים הלאומיים של קנדה. האתרים מנוהלים במטרה להגן על אזורי הטבע למען הדורות הבאים, ולחנך למען הגנת הסביבה, באמצעות נופש ופנאי. האתרים מנוהלים על ידי רשות הפארקים של קנדה - רשות ממשלתית השייכת למשרד להגנת הסביבה של קנדה.
היסטוריה

הפארק הלאומי הראשון של קנדה הוכרז בשנת 1885, באמצעות דבר המלך במועצה במטרה להגן על שטח של 26 קמ"ר סביב האתר ההיסטורי הלאומי קייב אנד בייסין. בהשראתו של הפארק הלאומי ילוסטון, בארצות הברית נחקק בשנת 1887 חוק פארקי הרי הרוקי, שהקים את פארק הרי הרוקי (כיום הפארק הלאומי באנף). פארק לאומי זה הפך לפופולרי ביותר, ומשרד הפנים הקנדי החל לשקול הקמת פארקים לאומיים נוספים לאורך מסילת הרכבת הקנדית פסיפית (הפארק הלאומי יוהו); ולאורך מסילת הרכבת גראנד טראנק פסיפיק (הפארק הלאומי ג'ספר). חוק פארקי הרי הרוקי בוטל בשנת 1911 והוחלף בחוק שמורות הטבע והפארקים של הדומיניון, אשר הקים את רשות הפארקים הלאומית הראשונה בעולם, במטרה שזו תנהל את הפארקים. בשנת 1922, הוקם הפארק הלאומי ווד באפלו, שנועד להגן גם על האומות הראשונות שפעלו בשיטחו (בדומה לשמורות האינדיאנים בארצות הברית). בשנת 1972 הגדירה רשות הפארקים של קנדה את שמורות הפארק הלאומי; אדמות המנוהלות על ידי הסוכנות שנועדו להפוך לגנים לאומיים בהמתנה להסדר זכויות על אדמות האומות הראשונות והסכמים להמשך השימוש המסורתי באדמות.
נכון לשנת 2019, ישנם 38 פארקים לאומיים, 10 שמורות פארקים לאומיים (אתרים המוגנים במטרה להפוך בעתיד לפארקים) ופארק עירוני לאומי המשתרעים על שטח כולל של 328,198 קמ"ר (שהם 3.3% משטחה הכולל של קנדה) ומייצגים 30 מתוך 39 אזורי הטבע בקנדה.
ישנו לפחות פארק לאומי אחד בכל אחד מהפרובינציות והטריטוריות של קנדה.
בין השנים 17–2016, ביקרו בפארקים 15,449,249 מבקרים, ומהם למעלה מ-4 מיליון מבקרים בשטח הפארק הלאומי באנף (העמוס מבין הפארקים) ורק שני מבקרים בשטח הפארק הלאומי טוקטוט נוגייט.
הפארקים הלאומיים ושמורות הפארקים הלאומיים > לפי פרובינציה/טריטוריה

| פרובינציה/טריטוריה | מספר | פארקים |
| --- | --- | --- |
| אונטריו אונטריו | 6 | איי מפרץ ג'ורג'יאן, אלף איים, חצי האי ברוס, פוינט פליי, פוקאסקווה, רוג' |
| אי הנסיך אדוארד אי הנסיך אדוארד | 1 | אי הנסיך אדוארד |
| אלברטה אלברטה | 5 | אגמי ווטרטון, אי האלק, באנף, ג'ספר, ווד באפלו |
| הטריטוריות הצפון-מערביות הטריטוריות הצפון-מערביות | 6 | אולאביק, ווד באפלו, טוקטוט נוגאית, נאהאני, נאטאשיצ'יהו, תיידן ננה |
| יוקון יוקון | 3 | איוואוויק, וונטוט, קלואן |
| מניטובה מניטובה | 2 | הר רוכב, וואפוסק |
| נובה סקוטיה נובה סקוטיה | 3 | האי סייבל, הר קייפ ברטון, קצ'ומיצ'יק |
| נונאווט נונאווט | 5 | אויוטאק, אוקושיקאסליק, סירמיליק, קואשוטוג, קוטנירפאאק |
| ניו ברנזוויק ניו ברנזוויק | 2 | פונדי, קוצ'יבוגואק |
| ניופאונדלנד ולברדור ניופאונדלנד ולברדור | 4 | גרוס מורן, הרי טורנגט, הרי מיילי, טרה נובה |
| ססקצ'ואן ססקצ'ואן | 2 | גראסלאנדס, הנסיך אלברט |
| קוויבק קוויבק | 3 | ארכיפלג מינגן, לה מאוריסי, פורילון |
| קולומביה הבריטית קולומביה הבריטית | 7 | איי המפרץ, גוואי האנאס והיידה, גלאסייר, הר רבלסטוק, חוף האוקיינוס השקט, יוהו, קוטניי |
הפארקים הלאומיים ושמורות הפארקים הלאומיים > שמורות לאומיות מוצעות לפארקים לאומיים

| שם | מיקום | שטח | אזור טבעי |
| --- | --- | --- | --- |
| שפלות מניטובה | מניטובה מניטובה 53°46′N 99°4′W﻿ / ﻿53.767°N 99.067°W﻿ / 53.767; -99.067﻿ (Limestone Bay) | משוער כ־5,000 קמ"ר | שפלות מניטובה |
| דרום אוקנגן (אנ') | קולומביה הבריטית קולומביה הבריטית 49°4′N 119°41′W﻿ / ﻿49.067°N 119.683°W﻿ / 49.067; -119.683﻿ (South Okanagan—Similkameen National Park Reserve) | משוער כ־284 קמ"ר | מישור קולומביה (אנ') |
הפארקים הלאומיים ושמורות הפארקים הלאומיים > פארקים לאומיים מבוטלים

| שם | מיקום | תאריך הקמה | תאריך ביטול |
| --- | --- | --- | --- |
| פארק אגם דומיניון בררטון (אנ') | מניטובה מניטובה | 1922 | 1930 |
| הפארק הלאומי באפלו (אנ') | אלברטה אלברטה | 7 במרץ 1908 | 17 ביולי 1947 |
| הפארק הלאומי מניסוווק (אנ') | ססקצ'ואן ססקצ'ואן | 31 במאי 1922 | 30 במאי 1930 |
| הפארק הלאומי נמיסקאם (אנ') | אלברטה אלברטה | 1914 | 17 ביולי 1947 |
| פארק המחוז קאטפווה פוינט (אנ') | ססקצ'ואן ססקצ'ואן | 31 באוקטובר 1921 | 30 במאי 1930 |
| הפארק הלאומי וואוואסקי (אנ') | אלברטה אלברטה | 31 במאי 1922 | 24 ביוני 1938 |
שמורות טבע ימיות לאומיות

שמורות טבע ימיות לאומיות (באנגלית: The National Marine Conservation Areas, בראשי תיבות: NMCAs) היא תוכנית שהוקמה בשנת 2002 במטרה לשמור על מערכות אקולוגיות ימיות המייצגות את 29 האזורים הימיים של קנדה. להלן 29 האזורים הימיים של קנדה:
שמורות טבע ימיות לאומיות > אוקיינוס הקרח הצפוני

האגן הארקטי (אנ') #
ים בופור
הארכיפלג הארקטי הקנדי
מפרץ מלכת מוד (אנ')
לנקסטר סאונד (אנ') *
מדף האי באפין
אגן פוקס (אנ')
מפרץ הדסון
מפרץ ג'יימס #
שמורות טבע ימיות לאומיות > האוקיינוס השקט

מיצר הקט (אנ') *
אגן המלכה שרלוט (אנ') *
המלכה שרלוט סאונד (אנ')
מדף האי וונקובר
מצר ג'ורג'יה #
שמורות טבע ימיות לאומיות > האוקיינוס האטלנטי

מצר הדסון
מדף לברדור
מדף ניופאונדלנד
מדף המפרץ הצפוני
שפך נהר סנט לורנס *
גדות מגדלנה #
תעלת לורנטיאן
הרמות הגדולות של ניופאונדלנד (אנ')
המדף הסקוטי
מפרץ פאנדי
שמורות טבע ימיות לאומיות > הימות הגדולות

ימת סופיריור *
מפרץ ג'ורג'יאן (אנ') *
ימת יורון
ימת אירי
ימת אונטריו
הערה: # שמורת טבע ימית לאומית קיימת * שמורת טבע ימית לאומית מוצעת
| שם | תצלום | מיקום | תאריך הקמה | שטח (2017) | אזור ימי | תיאור |
| --- | --- | --- | --- | --- | --- | --- |
| פאתום חמש (אנ') |  | אונטריו אונטריו 45°19′N 81°38′W﻿ / ﻿45.317°N 81.633°W﻿ / 45.317; -81.633﻿ (Fathom Five National Marine Park) | 20 ביולי 1987 | 114 קמ"ר | מפרץ ג'ורג'יאן | המקביל הימי לפארק הלאומי ברוס (אנ'), פאתום חמש, נקרא על שם קו ב"הסערה" של שייקספיר. היחידה הימית הראשונה במערכת הפארקים הלאומיים משמרת סביבה ימית ייחודית וכמה איים קטנים כולל "אי העציצים" (אנ'). המים הצלולים בצורה יוצאת דופן וספינות טרופות (אנ') רבות על שרטוני מפרץ ג'ורג'יאן הופכים את הפארק ליעד פופולרי עבור צוללנים. |
| גוואי האנאס (שמורה) |  | קולומביה הבריטית קולומביה הבריטית 52°0′N 131°12′W﻿ / ﻿52.000°N 131.200°W﻿ / 52.000; -131.200﻿ (Gwaii Haanas National Marine Conservation Area Reserve) | 11 ביוני 2010 | 1,500 קמ"ר | מיצר הקט, אגן המלכה שרלוט | יחד עם שמורת הפארק הלאומי באותו שם, גוואי האנאס מגן על שטח המשתרע מקרקעית האוקיינוס של מיצר הקט ואגן המלכה שרלוט ועד להרי היידה גוואי. השמורה הימית משמרת את השימוש המסורתי של אנשי היידה במים תוך הגנה על האזור מפני חיפושי נפט ודיג מסחרי. |
| ימת סופיריור |  | אונטריו אונטריו 48°26′N 89°13′W﻿ / ﻿48.433°N 89.217°W﻿ / 48.433; -89.217﻿ (Lake Superior National Marine Conservation Area) | 1 בספטמבר 2015 | 10,880 קמ"ר | ימת סופיריור | אגם סופריור סמוך לפארק הלאומי אייל רויאל בארצות הברית ולכמה פארקים פרובינציאליים באונטריו, ומהווה חלק משמורת המים המתוקים הגדולה בעולם. |
| סאגנאי - סנט לורנס (אנ') |  | קוויבק קוויבק 48°4′N 69°40′W﻿ / ﻿48.067°N 69.667°W﻿ / 48.067; -69.667﻿ (Saguenay–St. Lawrence Marine Park)  | 8 ביוני 1988 | 1,245 קמ"ר | שפך נהר סנט לורנס | ממוקם במפגש הנהרות סגואני וסנט לורנס ובצמוד לפארק הלאומי פיג'רד סגנואי של קוויבק, סאגנאי - סנט לורנס מגן על חלק משפך סנט לורנס, שטח הזנה משותף ליונקים ימיים כמו לוויתן הבלוגה בסנט לורנס. |
שמורות טבע ימיות לאומיות > אזורי שמורות טבע ימיות לאומיות מוצעות

| אזור מחקר | מיקום | שטח | אזור ימי |
| --- | --- | --- | --- |
| איי מגדלנה (אנ') | קוויבק קוויבק 47°35′N 61°32′W﻿ / ﻿47.583°N 61.533°W﻿ / 47.583; -61.533﻿ (Magdalen Islands) | 16,500 קמ"ר | גדות מגדלנה |
| דרום מצר ג'ורג'יה (שמורה) | קולומביה הבריטית קולומביה הבריטית 49°18′N 123°48′W﻿ / ﻿49.300°N 123.800°W﻿ / 49.300; -123.800﻿ (Strait of Georgia)  | 1,400 קמ"ר | מצר ג'ורג'יה |
| טולורוטיפ אימנגה | נונאווט נונאווט 74°13′N 84°0′W﻿ / ﻿74.217°N 84.000°W﻿ / 74.217; -84.000﻿ (Tallurutiup Imanga)  | 109,000 קמ"ר | לנקסטר סאונד (אנ') |